Document ID: 32012R1082

IZVEDBENA UREDBA KOMISIJE (EU) št. 1082/2012
z dne 9. novembra 2012
o spremembi Uredbe (EU) št. 185/2010 glede potrjevanja ukrepov varovanja v letalstvu EU
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) ter zlasti člena 4(3) Uredbe,
ob upoštevanju naslednjega:
(1)
Uredba Komisije (EU) št. 185/2010 z dne 4. marca 2010 o določitvi podrobnih ukrepov za izvajanje skupnih osnovnih standardov za varnost letalstva (2) ne vsebuje podrobnih pravil za potrjevanje ukrepov varovanja v letalstvu EU. Taka pravila je treba uvesti za uskladitev pogojev, s katerimi se določa skladnost v zvezi z varovanjem v letalstvu.
(2)
Uredbo (EU) št. 185/2010 bi bilo zato treba spremeniti.
(3)
Ukrepi iz te uredbe so v skladu z mnenjem Odbora za varnost civilnega letalstva, ustanovljenega s členom 19(1) Uredbe (ES) št. 300/2008 -
SPREJELA NASLEDNJO UREDBO:
Člen 1
Priloga k Uredbi (EU) št. 185/2010 se spremeni v skladu s Prilogo k tej uredbi.
Člen 2
Države članice najpozneje do 31. januarja 2013 Komisiji prikažejo, kako prispevajo k izvajanju točke 11.6 v zvezi s točko 6.8 Priloge k Uredbi (EU) št. 185/2010.
Neodvisni potrjevalci, ki so bili certificirani pred začetkom veljavnosti te uredbe, so še naprej kvalificirani za potrjevanje ukrepov varovanja v letalstvu EU znanih pošiljateljev v državah članicah, dokler certifikat ne poteče, ali za obdobje petih let, kar koli je krajše.
Člen 3
Komisija bo ocenila in ovrednotila uporabo ukrepov iz te uredbe in po potrebi najpozneje do 30. junija 2015 pripravila predlog.
Člen 4
Ta uredba začne veljati na dan njene objave.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. novembra 2012

Labels: 12
8